cyanic-selkie/wikianc huggingface dataset:
Peter Johan Støren
Peter Johan Støren var ein norsk kanalstyrar, busett i Skien. Han representerte kjøpstadene i Telemark og Aust-Agder på Stortinget i tida 1922-25, vald inn for partiet Høgre.
Støren var fødd i Spydeberg i Østfold, der far hans då var sokneprest. Sjølv var han frå 1875 til -78 elev ved Chalmerska Institutet i Göteborg. Frå 1879 til 1883 arbeidde han ved Smålensbana. Året 1883/84 studerte han veg- og vassbyggingsfag ved den tekniske høgskulen i Dresden. Deretter var han assistent 1885-86 ved byggjinga av Tyvold-Arvedalsbanen og 1886 hos vegstellet i Bratsberg amt. Frå 1890 til 1902 arbeidde han i Skiensvassdraget, fyrste året som fløytingsinspektør, sidan som understyrar. I 1902 fekk stillinga som driftsstyrar av Bandak-Nordsjø og Nordsjø-Skienskanalane, ei stilling han hadde til han døydde.
Åra 1915-18 var Støren styreformann for det kommunale elektrisitetsverket i Skien. Støren var stortingsmann frå dei åtte kjøpstadene i fylka Telemark og Aust-Agder i åra frå 1922. Perioden 1922-24 var han medlem i Universitets- og fagskulekomiteen. Etter attval hausten 1924, var han i 1925 nestformann i same komiteen. Han døydde før året var omme, og vart erstatta for resten av tingperioden av varamann Bjarne Solberg.
Kelli Ali
Kelli Dayton, òg kjend som Kelli Ali, er ein engelsk vokalist, som tidlegare var songar i trip hop-gruppa Sneaker Pimps, før ho lanserte ein solokarriere under namnet Kelli Ali.
Det første soloalbumet hennar, Tigermouth, kom ut i 2003.
Kfar Malal
Kfar Malal (hebraisk skrift כְּפַר מַלָּ"ל) er ein jordbruks-moshav i Sharon-området sentralt i Israel. I 2002 var folketalet 443. Moshaven høyrer til Drom HaSharon regionale kommune.
Anna Petrovna
Storhertuginne Anna Petrovna av Russland, tsesarevna av Russland (Anna Petrovna Romanova russisk Анна Петровна), var den eldste dottera til tsar Peter I av Russland og Katarina I av Russland. Syster hennar, Elisabet av Russland, herska som tsarina mellom 1741 og 1762. Sonen hennar Peter regjerte som tsar i 1762, som arvingen til Elisabeth. Ho var òg inngift hertuginne av Schleswig-Holstein-Gottorp.
Kfar Malal
Historie
Landsbyen vart grunnlagd i 1911 som «Ein Hai» (tyder Fontena til dei levande) på privateigd land. Han fekk seinare namnet Kfar Malal etter Moshe Leib Lilienblum (משה לייב לילינבלום), ein av dei første leiarane av Hovevei Zion-rørsla. Landsbyen vart øydelagd i slag under fyrste verdskrigen, bygd opp att av ei gruppe arbeidarar og rasert att i 1921 under Jaffa-opprøra. I 1922 vart landområdet overført til Jewish National Fund og Kfar Malal vart bygd opp att som ein moshav. Han leid under åtak i arabaropprøra i 1929. Ariel Sharon, den 11. statsministeren i Israel, var fødd i Kfar Malal. Det er sagt at mor hans sov med eit gevær under senga fram til ho døydde etter at ho måtte gøyme seg i fjøset om natta for beduin-bandittar.
Anna Petrovna
Anna vart fødd utanfor ekteskap og vart legitimert då foreldra gifta seg i 1712. At ho var uekte fødd gjorde at fleire ekteskaplege alliansar vart avslått. Ho gifta seg til slutt med Karl Fredrik av Holstein-Gottorp, ein nevø av den barnlause Karl XII av Sverige.
22. november 1724 vart ekteskapskontrakten signert, og Anna og Karl Fredrik sa frå seg alle rettar og krav til den russiske trona på vegner av dei sjølv og etterkomarane deira. Som følgje av denne klausulen, sikra tsaren seg retten til å namngje sine eigne etterfølgjarar til den russiske trona. Eit par månader seinare, i januar 1725, låg Peter den store på dødsleiet. Han klarte å seie orda: gje alt til..., men klarte ikkje seie meir og bad om å få Anna sendt til seg for å seie hans siste vilje til ho. Då prinsessa kom fram, klarte ikkje tsaren å seie meir. Enkelte har basert på denne historia spekulert i om Peter ønskte at Anna skulle overta trona, men dette har aldri vorte stadfesta.
Hertugen og Anna gifta seg etter Peter døydde, den 21. mai 1725, i Treeiningskyrja i St. Petersburg. Dei fekk eitt born:
I 1739 døydde far til Peter og han vart hertug av Holstein-Gottorp som Karl Peter Ulrich. Han kunne då reknast som arving til begge tronene (Russland og Sverige);
Artur Partyka
Artur Jerzy Partyka er ein polsk tidlegare friidrettsutøvar frå Stalowa Wola som tevla i høgdehopp. Han vart europameister i øvinga i 1998, etter tidlegare å ha vunne to VM-sølv, eitt OL-sølv og eitt EM-sølv, samt ein OL-bronse og ein VM-bronse. Partyka tok medalje i sju store, internasjonale meisterskap på rad; 1992-98.
Aktiv
Partyka fekk ein sølvmedalje i innandørs-VM 1991 med eit hopp på 2,37 m. Same året deltok han i VM i friidrett 1991 i Tokyo og vart nummer 12. Han deltok så i OL 1992 i Barcelona og hoppa 2,34 m, eit resultat som heldt til delt bronsemedalje med Hollis Conway og Tim Forsyth.
I VM 1993 hoppa Partyka 2,37 m og tok sølvmedaljen bak Javier Sotomayor som tok seg over 2,40 m. Også i EM 1994 fekk han sølv, då med 2,33 m, to centimeter lågare enn gullvinnaren, nordmannen Steinar Hoen.
I VM 1995 i Göteborg tok Partyka endå ein medalje, då vart det bronse med 2,35 m, to centimeter under Troy Kemp og Sotomayor. Året etter vart det sølv i OL i Atlanta, gullmedaljen gjekk til USA-amerikanaren Charles Austin som svinga seg over 2,39 m. I same sesongen sette Partyka personleg rekord på 2,38 m i eit stemne i den tyske byen Eberstadt. Under VM 1997 i Aten tok han ein ny sølvmedalje, atter fann han sin overmann i Sotomayor.
Partykas siste internasjonale meisterskap vart EM 1998 i Budapest. For fyrste og einaste gong vann han gullmedaljen. Han var ein av to mann som klarde 2,34 m.
Han vart polsk meister 12 gongar på rad, 1989-2000.
Omorfíta
Etter den tyrkiske invasjonen i 1974 har den nordlege delen av bydelen vore utanfor kontroll frå styresmaktene, frå 1983 administrert av Den tyrkiske republikken Nord-Kypros som ein bydel i Lefkoşa (Nord-Levkosía).
Ved folketeljinga i 2011 hadde den delen av Omorfíta som framleis er under kontroll av republikken Kypros 284 innbyggjarar. Den delen som er administrert av Nord-Kypros hadde 10 572 inbyggjarar i 2011.
Kjell Fuglehaug
Kjell Fuglehaug, fødd 1950, er ein norsk programleiar for NRK.
Biografi
Far til Kjell Fuglehaug jobba på Bergensbanen, og Fuglehaug er difor nærmast oppvaksen langs banen. Dei fyrste leveåra sine budde han på Bergheim, før dei flytte til Hallingskeid i Ulvik herad. Her måtte han ta toget for å gå på skule på Finse. Som tredjeklassing flytte Fuglehaug til Myrdal, der han budde til han var 15. Då flytte han til Voss.
Fuglehaug starta i NRK i 1979 som kontaktmedarbeidar. Han vart fast tilsett i 1983, og jobba dei fyrste åra i NRK sin distriktsredaksjon i Hordaland. Seinare jobba han som programleiar i NRK P2 i nokre år og deretter gjekk han over i NRK P1.
I 1995 starta Fuglehaug som fjernsynsprogramleiar for NRK. Han er mest kjend frå NRK-programmet Antikviteter og snurrepiperier, men har også leidd andre program. M.a. var han programleiar for NRK-programmet Med hjarte på rette banen som vart laga i høve 100-årsjubiléet til Bergensbanen.
I dag er Fuglehaug tilsett i Naturredaksjonen i NRK og lagar eigne tittelprogram frå norsk natur, som Kjos i det fri, Med fjellsko og fallskjerm og Ut på tur til Hardanger.
Han har også delteke med innslaget Frå loft til kjellar på Morellfestivalen på Lofthus i Hardanger.
Circus Mircus
Bakgrunn
Bandet vart skipa i Tbilisi i slutten av 2020 av tre lokale sirkusakademi-studentar. Dei droppa ut av akademiet og bestemte seg i staden for å danne eit band. Ifølgje ein av bandmedlemmane var dei tre ikkje «gode nok, sannsynlegvis dei dårlegaste i besetninga. Det er grunnen til at vi vart vennar». Ifølgje dei fann dei den fjerde bandmedlemmen på gata og utnemnde han til basspelar i bandet.
Den georgiske rikskringkastinga kunngjorde 14. november 2021 at dei internt hadde vald Circus Mircus til å representere landet i Eurovision Song Contest 2022 i Torino i Italia. Gruppa deltok i den andre semifinalen, der dei enda på sisteplass.
Bandmedlemmar
Circus Mircus består av fire medlemmar som alle nyttar pseudonym:
Danaitt
Danaitt er ein mineralvarietet, ein kobolthaldig arsenkis med opptil 9 % kobolt. I Noreg funne ved Drammen, Røros og Sulitjelma. Mineralet er oppkalt etter mineralogen J.D. Dana.
Tartarsongar
Tartarsongar (Iduna caligata, tidlegare Hippolais caligata ) er ein medlem av kjerrsongarfamilien, Acrocephalidae, i «den gamle verda». Tartarsongar var tidlegare rekna som same arten som ramasongar, men sistnemnde blir no handsama som ein sjølvstendig art. Tartarsongaren er ein liten gråbrun, songarliknande sporvefugl som hekkar i Eurasia. Hekkeutbreiinga er i sentrale Russland austover til Kina. Han er ein trekker med vinterkvarter på det indiske subkontinentet så langt sør som på Sri Lanka.
Utsjånad og eigenskapar i feltet
Tartarsongaren er med sine 11 til 12,5 cm er den minste arten i den biologiske slekta Iduna, og omtrent på storleik med ein lauvsongar. Han er svært lik den nært nærskylde artane ramasongar og bleiksongar, men kan òg forvekslast med åkersongar og gransongar, underart P. c. tristis. Tartarsongaren er overvegande lys grå på oversida og kvitaktig på undersida med rustbeige tone på kroppssidene, mest tydeleg på ungfuglar om hausten. Han har kort primærfjørprojeksjon, likevel litt lengre enn hos ramasongaren. Dei ytre kantane av den ytre stjertfjørfana er kvite, men dette kan vere vanskeleg å observere i feltet. Han har eit kort nebb, som er litt sterkare enn hos gransongaren. Han har diffus kvit augebrynstrek og ein klårare mørk augestrek. Beina har vanlegvis brunskjær medan tærne er mørkare.
Denne arten er vanskeleg å observere sidan han rører seg mykje og ofte er skjult i buskar eller er på bakken. Når han sit vippar han både halen og vengene, men slår ikkje regelmessig ned stjerten slik som bleiksongaren gjer.
Distribusjon
Tartarsongaren er ein trekkfugl som hekkar frå europeisk Russland gjennom Sibir til Vest-Mongolia og det vestlege Kina. Generelt er han utbreidd nord for ramasongaren sitt hekkeområde, men har eit smalt område der begge hekkar sympatriskt. I løpet av det siste tiåret, tartarsongaren utvida hekkeområdet vestover, og i dag har han òg etablert ein liten hekkebestand i Finland. Han overvintrar over mykje av India, men òg i Bangladesh og så langt sør som Sri Lanka.
Dette er ein sjeldan gjest i Vest-Europa, men talet på observasjonar har auka gjennom 1990-talet og 2000-talet, monaleg på grunn av auka kunnskap om identifikasjon i feltet, men òg fordi hekkeområdet er utvida vestover.
Økologi
Tartarsongaren blir vist på naturstepper og i andre opne habitat med buskar og fåtalige tre. Det kan òg treffast i våtmarksområde eller langs elvebredder. Det skålforma reiret er godt skjult på bakken blant buskar. Han legg kull på 4-6 egg i gjennomsnitt, men kull på 2-7 egg har vore rapportert. Egga blir ruga i 12-14 dagar av begge foreldra. Etter klekking tar begge foreldra omsut for ungane til dei er flygedyktige etter 11-14 dagar. Dei er hovudsakleg insektetarar.
Robertson Islands
Robertson Islands eller Robertsons Islands er ei gruppe øyar som strekkjer seg 6,5 km sørover frå søraustenden av Coronation Island i Sør-Orknøyane. Robertson Islands vart oppdaga og grovt kartlagd av kaptein George Powell og kaptein Nathaniel Palmer i desember 1821. Robertson Islands vart namngjeven av James Weddell i 1823.
IEEE 802.11
IEEE 802.11 er ein serie med standardar for trådlause lokalnett i frekvensbanda 2.4, 3.6 og 5 GHz. Dei mest populære er IEEE 802.11b og 802.11g-standardane, som byggjer på den originale IEEE 802.11-1997-standarden. Den originalen standeren var den fyrste trådlause nettverksstandarden, medan IEEE 802.11b var den fyrste allment aksepterte. Han vart etterfylgt av IEEE 802.11g og 802.11n. Andre standardar i familien (c-f, h, j) er teneste-endringar og utvidingar, eller rettingar til dei tidlegare spesifikasjonane.
IEEE 802.11b og 802.11g nyttar 2,4 GHz ISM-bandet. På grunn av dette valet av frekvensband, kan 802.11b- og g-utstyr tidvis lide av forstyrringar frå mikrobølgjeomnar, trådlause telefonar og Blåtann-einingar. IEEE 802.11b og 802.11g nyttar direkte-sekvens-spreiddpektrum (DSSS), respektivt ortogonal frekvens-divisionsmultiplexing (OFDM), som begge er robuste mot støy og interferens. OFDM er spesielt robust mot multibaneinterferens. IEEE 802.11a nyttar 5 GHz U-NII-band, som har minst 23 ikkje-overlappande kanalar, i staden for 2,4 GHz ISM-frekvensbandet, der tilstøytande kanalar overlappar. Bitfeilraten (BER) varierer noko med frekvensområdet
Statisk elektrisitet
Statisk elektrisitet er elektrisk lading i eller på på overflata av ein lekam. Ladninga kan vera positiv eller negativ. Det oppstår då ei elektrisk spenning mellom den ladda lekamen og lekamar utan, eller med ei anna lading.
Opplading
Grunnen til at ein lekam får ei overskotslading er ofte fysisk kontakt mellom isolerande materialar, som fører til at elektronar vert overførte frå ein lekam til eit annan. Dett kan til døme skje når person med ullestar går over eit golv med isolerande belegg, som til dømes vinyl.
Utlading
Om det ikkje finst ein konduktans som kan leia bort overskotsladninga på den lada lekamen vert han verande der. Vakuum kunne fungera som ein ideell elektrisk isolator, men i praksis finst det eit fysisk materiale mellom den lada lekamen og andre lekamar, og sjølv dei beste isolatorane har ein viss konduktivitet, så over lang tid vil den statiske elektrisiteten verta fjerna frå den lada lekamen. Om den lada lekamen kjem i kontakt med ein lekam som ikkje er lada, eller som har ei anna lading, vil det skje ei ladingsutveksling, slik at begge lekamane ender opp med same lading. Spenninga mellom ein lada og ein ulada lekam kan koma opp i fleire kV. Om ein lekam med stor lading kjemi nærleiken av ein nøytral lekam kan det føra til utlading via ein gneist, som kan vera både synleg og hørbar. Ein kan og føla utdainga om spenninga overstik 3 kV. Spenninagar opp til 10 - 12 kV er vanlege. Dette er likevel ikkje farleg. på grunn av at energien i utladinga er svært liten. Det er slike utladingar ein opplever som «støyt». Gneisten som oppstår kan medføre at brannfarlege væsker eller gassar vert tende om energien i utladinga overstig 0.2 mJ.
Referansar
Elektrostatyka
Moheda
Moheda er ein svensk tettstad i Alvesta kommun i Kronobergs län i Småland. I 2010 hadde tettstaden 1 824 innbyggjarar.
Magnhild Eia
Magnhild Eia er ein norsk politikar for Senterpartiet.
Eia er utdanna lærar. Ho har vore varaordførar i Lund kommune. Ho blei vald som vararepresentant til Stortinget frå Rogaland for periodane 1993–1997, 1997–2001, 2001–2005 og 2005–2009.
Frå 2005 til 2007, under den andre Stoltenberg-regjeringa, var ho politisk rådgjevar i Kommunal- og regionaldepartementet.
Laksand
Laksand (Mergus merganser) er ein fugl i andefamilien.
When the Eagle Flies
When the Eagle Flies er det sjuande studioalbumet til det engelske rockbandet Traffic, gjeve ut i 1974. Det vart det siste albumet deira før dei vart sameint att i 1994 for Far from Home. Av musikarar på albumet var Jim Capaldi på trommer, klaverinstrument og vokal; Rosko Gee på bassgitar; Steve Winwood på gitar, klaverinstrument og vokal; og Chris Wood på fløyte og saksofon. Perkusjonisten Rebop Kwaku Baah fekk sparken før albumet var ferdig, men han er med på to spor. Det vart nytta fleire forskjellige klaverinstrument enn på tidlegare Traffic-album, mellom anna Moog.
Laksand
Utsjånad
Hannen har mørkgrønt hovud, svart rygg og nesten kviten vengar. Dei nedre kroppsdelane er kvite med roseraud tone. Hoa har raudbrunt hovud, er oskegrå på oversida og kvit på undersida. Nakkefjørene på hovudet er meir eller mindre forlengde i ein nakketufs. Hoa har mykje lengre fjør i nakken enn hannen. Fuglen er 60-70 cm lang og vengespennet 78-94 cm. Vekta er 1200-2000 gram. Nebben er lang og rund og har lamellar i form av sagtenner, som i det minste på overnebben er retta bakover. Nebben utgjer eit gripeorgan som er godt egna til å ta småfisk og halde dei fast. Overnebben er nedbøygd lengst framme og går ned framom undernebben som ein hake.
Utbreiing og taksonomi
Laksanda er utbreidd på den nordlege halvkula, om sommaren mest mellom femti og sytti grader nord. Arten hekkar i det nordlege Europa frå Island og Storbritannia i vest, gjennom Skandinavia, Baltikum og det sentrale Asia austover til Japan. Laksanda hekkar også i dei nordlege delane av Nord-Amerika. Det finst også hekkande laksender lengre sør i meir flekkvis utbreiing, som i Frankrike og i området kring Albania, Makedonia og Hellas og i Sentral-Asia.
Laksanda vert delt i tre underarter.
Størsteparten av verdspopulasjonen av arten er trekkfuglar, men det finst område der arten kan sjåast året rundt.
Førekomst i Noreg
Laksanda førekjem meir eller mindre vanleg i alle delar av landet, men hekkar fåtalig eller sjeldan på Vestlandet. I Sør-Noreg er arten i stor grad ein innlandsfugl som er vanlegast austafjells og hekkar ved dei fleste større vatn og elvar frå Telemark, gjennom Oppland og Hedmark til Trøndelag. I Nord-Noreg hekkar arten på same slags stader som lengre sør, men her hekkar laksanda fåtalig til ytst på kysten. Den norske hekkebestanden har vore taksert til 2000 par.
Hekking
Laksanda hekkar frå låglandet til opp i vierregionen og trivst der det er klart vatn med mykje fisk. Ho plasserer reiret i hol i tre og i andeholkar, men der slikt ikkje finst, hekkar ho på marka, i bergsprekker, under steinar og hus eller i holrom på marka. Dei 7-8 gulaktige egga legg hoa i første halvdelen av mai i Sør-Noreg og i siste halvdelen av mai og i juni i Finnmark. Det førekjem at laksendene parasitterer i reira til kvarandre. Ut på sommaren kan heile laksandfamiliar sjåast der dei i plogform sym med hovudet under vatn langs strandkantar og i elvar.
Føde
Laksand et fisk av ulikt slag, som lodde og sil.
Trekktilhøve
Laksendene flyg sørover i september-oktober til det vestlege og sentrale Europa, men kring 3000 fuglar brukar årleg å halde seg langs kysten og i opne vassdrag vinterstid i Noreg. På våren flyg dei nordover att, og til Aust-Finnmark kjem dei i byrjinga av mai.
When the Eagle Flies
When the Eagle Flies var det fjerde studioalbumet deira på rad som nådde topp 10 på den amerikanske albumlista og selde til gullplate der. Det vart langt mindre populært i Storbritannia der det nådde 31. plassen, men droppa ut av lista etter ei veke. Traffic turnerte etter albumet kom ut, men vart oppløyst midt i turneen i 1974.
Chris Wood-komposisjonen «Moonchild Vulcan» vart spelt inn for albumet, men kom til slutt ikkje med til fordel for «Memories of a Rock N' Rolla». Songen vart spelt på den påfølgjande turneen og eit konsertopptak av Traffic kom seinare ut på det posthume Chris Wood-albumet Vulcan i 2008.
Mottaking
Rolling Stone kalla albumet ujamt og sa at den nakne tonen fungerte glimrande på «Graveyard People» og «Walking in the Wind», men andre stader vart det ofte «blodfattig på grunn av anten dårlege arrangement eller utilstrekkeleg produksjon.» Men dei rekna dei strammare og meir konsise songane som ei lovande retning for bandet og tilrådde albumet basert på den fornya styrken i låtskrivinga til Winwood og Capaldi og Winwood sitt arbeid på klaverinstrumenta. Allmusic meinte det motsette: at albumet meir enn tidlegare tillet lange og buktande stykke, der sjølv ikkje vokalen gjorde noko særleg meir enn å «improvisere melodiane over musikken, utan å bry seg om kvar orda tydde».
Medverkande
Teknisk:
Wilfried Sanou
Wilfried Sanou er ein tidlegare burkinsk fotballspelar.
The Muse av Elton John
Det var det fjerde filmmusikkalbumet hans etter Friends i 1971, The Lion King i 1994 og Elton John and Tim Rice's Aida, som kom ut same året.
Filmmusikken for animasjonsfilmen The Road To El Dorado kom òg ut same året.
Stephensonbreen
Stephensonbreen er ein isbre like vest for Dovers Moraine på austsida av Heardøya i det sørlege Indiahavet. Brefronten ligg mellom Dovers Moraine og Stephenson Lagoon, og delar isbreeb flyt til Doppler Hill og Sealers Beach. Nord for Stephensonbreen ligg Brownbreen, som endar i Brown Lagoon. Sørvest for Stephensonbreen ligg Winstonbreen, som endar i Winston Lagoon, mellom Cape Lockyer og Oatt Rocks.
Stephensonbreen vart kartlagt av ANARE (Australian National Antarctic Research Expeditions) i 1948. Han vart namngjeven av Australian Antarctic Names and Medals Committee (ANCA) etter P.J. Stephenson, ein geolog i ANARE på Heardøya i 1963.
Johannes Skar
Liv
Johannes Skar gjekk på skulen i heimbygda Øyer, men guten hadde ein leselyst som ikkje kunne tilfredsstillast av tilhøva i den vesle bygda. Sokneprest Nisser i Øyer fekk foreldra til å sende han på latinskulen på Lillehammer, og herfrå vart han student i 1859. Ved universitetet i Kristiania byrja han å studere filologi, men han måtte snart slutte på grunn av ein nervesjukdom. Denne sjukdommen skulle kome til å fylje han resten av livet.
Etter ei tid som huslærar forskjellige stader, kom han til det grundtvigianske miljøet ved folkehøgskulen hans Christopher Bruun, Vonheim i Gausdal. Bruun og han hadde kjent kvarandre alt frå barndommen, og Bruun vart seinare gift med syster hans. På Vonheim fatta han interesse for folketru, særleg for den gudbrandsdalske originalen Vis-Knut. I 1876 gav han ut ei bok om Vis-Knut, som også inneheld opplysningar om folkeliv og folketru i Gudbrandsdalen.
Etter ei tid i Biri som lærling i blekkslagaryrket, busette han seg på Neset i Bygland, der han livberga seg som blekkslagar. For å halde fram med arbeidet med innsamling av folkeminne, trong han likevel meir tid og pengar enn han kunne skaffe seg som handverkar. I 1881 samla nokre velvillige i Kristiansand, blant andre Jørgen Moe, inn pengar til han, og seinare fekk han eit stipend, etter tilråding av P. Chr. Asbjørnsen. Frå 1897 til han døydde fekk han eit statsstipend på 1200, seinare 1500 kroner.
Ekstremt låg frekvens
ELF har vorte brukt av dei amerikanske og sovjetiske/russiske marinane for kommunikasjon med undervassbåtar.
Den elektriske konduktiviteten til saltvatn hindrar undervassbåtar i å bruke det meste av elektromagnetisk kommunikasjon. Signaler i ELF-områdd kan likevel trenge gjennom djupt vatn. Avgrensingar er den låge datasnøggleiken som kan vere nokre få teikn per minutt, og det faktumet at det er upraktisk å installere ein særs stor sendar på ein u-båt. Difor vart ELF berre brukt til å sende korte meldingar til undervassbåtane om å stige til grunnare vatn slik at dei kunne bruke anna form for kommunikasjon.
Moholm
Moholm er ein svensk tettstad i Töreboda kommun i Västra Götalands län i landskapet Västergötland. I år 2005 hadde tettstaden 664 innbyggjarar. Moholm ligg cirka 15 kilometer sør for Töreboda.
Belovo i Russland
Belovo (russisk Белово) er ein by i Kemerovo oblast i Russland med om lag 75 000 innbyggjarar (2008). Han ligg ved bredda av Batsjat, ei sideelv til Inja, 120 km sør for Kemerovo.
Han vart grunnlagt i 1726 som landsbyen Belovo. Landsbyen fekk bystatus i 1938.
Byen er eit av dei største industrisentra i Kuznetskbekkenet, med ein sinkfabrikk, eit varmekraftverk og fleire kolgruver. Han er òg eit viktig senter for det sibirske jernbanenettverket, med eit enormt depot og elektronisk signalsystem.
Skiskyttaren Viktor Mamatov er frå Belovo.
Danburitt
Danburitt er eit gulaktig til fargelaust mineral som særleg opptrer i granittiske bergartar og på hydrotermalgangar. Det er eit rombisk kalsiumborosilikat, CaB2Si2O8. Mineralet er rapportert frå ein granittpegmatitt ved Kragerø. Det er kalla opp etter Danburry i Connecticut.
Tankesmien Agenda
Tankesmien Agenda AS er ei norsk tankesmie etablert i 2014. Agenda er partipolitisk uavhengig, men med tilknyting til Arbeiderpartiet i norsk politikk. Dagleg leiar for Agenda var i 2014 Marte Gerhardsen, medan advokat Geir Lippestad er styreleiar. Begge er Ap-medlemmar.
Yvonne van Gennip
Yvonne Maria Therèse van Gennip er ein nederlandsk tidlegare skeiseløpar frå Haarlem som vann tre gullmedaljar under Vinter-OL 1988 i Calgary.
Petaloúda stin Athína
«Petaloúda stin Athína» (gresk «Πεταλούδα στην Αθήνα», 'Sommarfuglar i Aten') er ein singel av Krystallia, gjeven ut 5. mars 2014 av Platinum Records. Songen er skriven av Níkos Antýpas og Áris Davarákis.
Yvonne van Gennip
Aktiv
Gennip deltok i dei olympiske vinterleikane 1984 i Sarajevo, der ho som best kom på femteplassen på 3 000 meter. Året etter vart ho nummer to i europameisterskapen i Groningen og fire ved firkamp-VM i Sarajevo, to plasseringar ho gjentok heilt nøyaktig i 1986-sesongen. Vinteren 1987 enda på andreplassen i EM for tredje året på rad, medan ho sikra seg bronseplassen då Skeise-VM 1987 fann stad i West Allis i USA.
Petaloúda stin Athína
«Petaloúda stin Athína» var eit av bidraga i EUROSONG 2014 - a MAD show, den greske uttakinga til Eurovision Song Contest 2014 i København i Danmark. Songen vart framført på gresk av Krystallia, og enda på tredjeplass med 22,07 prosent av røystene.
Tankesmien Agenda
Agenda er dels finansiert av LO, dels av industrileiaren og milliardæren Trond Mohn (Ap). Liv Signe Navarsete (Sp) var også involvert i arbeidet med opprettinga av tankesmia. Årsbudsjett for 2014 var vel 14 millionar kroner.
Det uttalte målet til tankesmia er å utvikle politikk og analysar for sentrum–venstre i norsk politikk (eller sosialdemokratisk ifølgje Aftenposten). Fokuset for utgreiingsverksemda er velferdsøkonomi, fordeling, arbeidsliv og internasjonal politikk.
Yvonne van Gennip
Aktiv
Sidan vart Gennip nummer tre i Skeise-VM 1989 og i EM 1991 i Sarajevo. I sin siste sesong, OL-sesongen 1992, enda ho på fjerdeplassen ved europameisterskapen i Heerenveen og på sjettplassen på 3000 meter under vinter-OL i Albertville.
Möklinta
Möklinta er ein svensk tettstad i Sala kommun i Västmanlands län i landskapet Västmanland. I 2005 hadde tettstaden 325 innbyggjarar.
Haakon Irgens
Haakon Irgens var ein norsk bankmann som representerte kjøpstadene i Buskerud og partiet Høgre på Stortinget 1925-27.
Studieforbundet Folkeuniversitetet
Studieforbundet Folkeuniversitetet er ein ideell organisasjon med føremål å bidra til livslang læring og likestilling i tilgangen til kunnskap og dugleik på fleire område. Folkeuniversitetet har ingen eigarar som skal ha økonomisk utbytte av verksemda, så alle midlane vert nytta til å gje eit breiddt undervisningstilbod. Organisasjonen er eit offentleg godkjent studieforbund i samsvar med Lov om voksenopplæring, og mottek statsstønad til delar av verksemda. Studieforbundet er demokratisk oppbygd, med landsmøtet som høgste organet.
Haakon Irgens
Irgens var fødd i Øyer, då far hans var prest i bygda. Han gjekk Treiders handelsskole i hovudstaden og tok i 1899 eksamen ved mellomskulen. Åra 1900-05 var han assistent ved Bergens Privatbank. Deretter arbeidde for Barmer Bank-Verein i tyske Düsseldorf, frå 1906 til -13 som assistent og 1913-15 som avdelingssjef og prokurist. I 1915 reiste han frå Tyskland til jobben som styrar for Odda Privatbank, ein filial av Bergens Privatbank. Fire år seinare tok han over som banksjef i Kongsberg Sparebank. På Kongsberg var Irgens overformyndar 1922-26 og medlem av bystyret 1922-25
Studieforbundet Folkeuniversitetet
Folkeuniversitetet har 7 regionar med meir enn 40 lokale studiestader og 22 medlemsorganisasjonar.
Utsteinen
Utsteinen er ein nunatak som ligg 4 nautiske mil (7 km) nord for Vikinghøgda og hovudgruppa av Sør-Rondane. Det vart kartlagd av norske kartografar i 1957 frå flyfoto tekne under U.S. Navy Operasjon Highjump, 1946–47, og namngjeve Utsteinen etter plasseringa.
Den belgiske forskingsstasjon Princess Elisabeth vart oppretta ved Utsteinen under Det internasjonale polaråret 2007–2008.
Balsamstranda
Balsam Beach er ei lita steinstrand med taggete øyar like utanfor som ligg 1 km aust for Dartmouth Point i Cumberland East Bay på Sør-Georgia. Stranda finst på tidlegare kart, men vart namngjeven av Falkland Islands Dependencies Survey (FIDS) i 1951 etter ei kartlegging. Namnet er eitt av fleire namn i nærleiken av Dartmouth Point som kjem frå kjemiske flekkar nytta i førebuinga av histologiske undersøkingar av biologisk materiale som vart samla inn her av FIDS.
Kfar Sirkin
Kfar Sirkin eller Kefar Syrkin (hebraisk skrift כְּפַר סִירְקִין) er ein moshav i Israel i Drom HaSharon regionale kommune nær byen Petah Tikva. Han vart grunnlagd i 1933 og kalla opp etter den kjende sionisten Nachman Syrkin.
Kfar Sirkin tente som ein jødiske skanse i arabararopprøret i Palestina i 1936–1939. Haganah nytta landsbyen til å kjempe mot arabiske styrkar og til å lagre våpen som var ulovlege under det britiske mandatet.
I dag er landsbyen eit jordbruksområde. Ein militærbase for det israelske forsvaret ligg nord og vest for landsbyen.
Koparstikk
Koparstikk er både nemninga på ein metode for å lage bilete for hand på ei trykkplate av kopar, og nemninga for det biletet som deretter vert laga på papir ved hjelp av denne trykkplata. Koparstikk er såleis ein av fleire grafiske framgangsmåtar for å trykke bilete i mange eksemplar. Det er mellom dei eldste grafiske teknikkane, og har sitt opphav i gullsmed- og våpenkunsten i mellomalderen. Dei eldste koparstikka som kan tidfestast, er frå 1446 og laga i det som no er Tyskland.
Koparstikket er ein djuptrykksteknikk, det vil seie at det er trykksverta som ligg i liner gravert ned i koparplata som festar seg til papiret under trykkinga. Ved hjelp av ei gravstikke, eit jarn med v-forma eller rektangulært tverrsnitt i spissen, vert linene graverte ned i koparplata. Typisk for linene i eit koparstikk, er at dei endar i ein spiss. Djupna og breidda på linene kan endrast ved å variere trykket på gravestikka og vinkelen på ho i høve til plata, og såleis få fram fine og grove strekar på det ferdige trykket. Ved å leggje linene meir eller mindre tett og skravere i kryss, kan ein òg oppnå ulike valørar i motivet. Plata ligg gjerne på ei slags pute for å kunne vriast på når linene skal danne bogar og vinklar.
Trykksverta skal verte klint godt ned i strekane i plata. Deretter skal plata «slåast av», det vil seie at sverta vert tørka vekk frå overflata av plata, slik at det berre er sverte att nede i dei graverte strekane. Når sverta legg seg på papiret under trykkinga, får ein såleis eit spegelvendt bilete av det som vart rissa inn i plata. For kvart einaste trykk må plata smørast inn med ny sverte og deretter «slåast av».
Saddle Island i Sør-Orknøyane
Saddle Island er ei øy som ligg 9 km nord for vestenden av Laurie Island i Sør-Orknøyane. Ho består av to toppar som er nesten fråskilde av ei smal kløft. Øya vart oppdaga og kartlagd i 1823 av den britiske selfangaren James Weddell, og ho fekk dette namnet av han på grunn av forma hennar.
Ulf Timmermann
Ulf Timmermann er ein tysk tidlegare friidrettsutøvar frå Berlin som vart olympisk meister i kulestøyt i 1988 og europameister i same øvinga i 1990. Han tevla for Aust-Tyskland fram til 1991, i 1992 for eit samla Tyskland.
Aktiv
I 1983 i Helsingfors tok Timmermann sølvmedaljen i kulestøyt under den fyrste verdsmeisterskapen i friidrett, han fann sin overmann i polske Edward Sarul. Den 22. september 1985 forbetra Timmermann verdsrekorden til landsmannen Udo Beyer med 40 centimeter til 22,62 meter under eit stemne i Aust-Berlin. Året etter fekk han sølvmedaljen i EM, ved det høvet var det sveitsaren Werner Günthör som var hans overmann.
Den 22. mai 1988 vart Timmermann den fyrste i verda som støytte seniorkula over 23 meter. Rekordstøytet målte 23,06 m og var ei rekordbetring på 15 cm i høve til Alessandro Andrei sin gamle verdsrekord. Timmermann levde opp til favorittposisjonen då det vart tevla om kulemedaljane under OL 1988 i Seoul. Med eit bestestøyt på 22,47 m innfridde han favorittstempelet, han slo andremann Randy Barnes frå USA med einast åtte centimeter.
Trass i nokså moderate 21,32 m vann Timmermann gullmedaljen i kulestøyt under EM i friidrett 1990. Med seg på sigerspallen fekk han landsmannen Oliver-Sven Buder på sølvplass.
Timmermann vart austtysk meister i kulestøyt 1988-90, og tysk meister i 1992. Etter å ha vorte nummer fem under Barcelona-leikane i 1992, la Timmermann opp som aktiv kulestøytar.
Babil guvernement
Babil guvernement eller provinsen Babylon  (arabisk محافظة بابل Muḥāfaẓa Bābil) er eit guvernement sentralt i Irak. Det har eit areal på 5 119 km² med eit estimert folketal på 1 651 565 innbyggjarar i 2002. Provinshovudstaden er byen Hillah, som ligg ovanfor oldtidsbyen Babylon (بابل) ved Eufrat.
Historie
Oldtidsbyen Babylon i dagens guvernement var hovudstad i det gamle Babylonia, og ligg ved Eufrat sør for Bagdad i Irak.
Byen var busett frå 2000-talet fvt., men vart mindre viktig på 1000-talet fvt. under kongane av det første dynastiet i Babylon. Den sjette kongen i dynastiet var Hammurabi (1792–1750 fvt.) som gjorde Babylon til hovudstad i eit enormt rike og er mest kjend for lovene sine.
Byen opplevde ei stordomstid under Nebukhadnezzar II (605–562 fvt.) då Det babylonske riket strekte seg over det meste av Vest-Asia.
I 1991 var Babil guvernement senteret for eit sjiaopprør.
Geografi
Området er tørt til halvtørt med ein årsmiddelnedbør som varierer frå 50 til 200 mm.. Temperaturane om sommaren kan nå opp mot 50 °C, og vintrane er generelt milde.
Distrikt
Babil guvernement er delt inn i fire distrikt:
Byar
• Babylon – gammal hovudstad
• Al Hillah (900 000) – provinshovudstad
• Al Hashmiya (210 000)
• Al Kasim (120 000)
• Al Hamzah (160 000
• Al Askandariyah (135 000)
• Al latifiyah (150 000)
• Salman Pak (350 000)
• Yousefiah (17 000)
• Musayyib (175 000)
• Jurf Al Nasr (11 000)
• Al Muhaweel (51 000)
Ivan V av Russland
Ivan V var det 11. barnet til tsar Aleksej. Sidan han var stygg å sjå til og svak vart makta hans utfordra av Narysjkinane, som ønskte at sonen til Natalia Narysjkina, Peter I, skulle ta over trona. Då Fjodor III av Russland døydde i april 1682, insinuerte fiendane deira at Narysjkinane hadde fått Ivan kvelt, og slik hisse til Moskvaopprøret i 1682, som først vart avslutta då Ivan vart synt fram for den rasande horden.
Den 25. juni same året vart Ivan og Peter krona i lag i Uspenskijkatedralen som «dvoetsarstvenniki» (dobbelttsarar). Ei spesiell trone med to seter vart lagd for høvet (i dag til utstilling i i Rustkammeret i Kreml. Sjølv om Ivan vart rekna som «den eldre tsaren», var det den eldre systera Sofia Aleksejevna som i røynda styrte for han. I 1689, då ho skjønte at ho var i ferd med å miste makta, prøvde ho å få i stand eit nytt opprør, og spekulerte i at Narysjkinane hadde øydelagd krona til Ivan og var klar til å setje rommet hans i brann. Men læremeisteren til Ivan, prins Prozorovskij, overtydde han til å skifte side og Ivan svor truskap til broren.
Det siste tiåret av livet hans var Ivan fullstendig overskugga av den meir handlingskraftige Peter I. Han oppheldt seg i lag med kona si, Praskovia Saltykova, og brydde seg om lite anna enn å «be og faste dag og natt». Sjølv om Ivan var svak, klarte han å få fram fem døtrer, mellom anna Anna Ivanovna som tok trona i 1730. 27 år gammal vart han av utanlandske ambassadørar skildra som senil, lam og nesten blind. Han døydde to år seinare i Erkeengelkatedralen.
Kjelder
''
Moliden
Moliden er ein tettstad i Örnsköldsviks kommun i Västernorrlands län i landskapet Ångermanland i Sverige. I 2005 hadde tettstaden 323 innbyggjarar.
Made in America av Carpenters
Made in America er det tiande albumet til The Carpenters og det siste som kom ut medan Karen Carpenter levde. Det kom ut i juni 1981 og nådde 52. plassen på albumlista i USA og 12. plassen i Storbritannia.
I 1985 sa Richard Carpenter «dette var både mitt og Karen sitt favorittalbum av alle prosjekta våre».
Marknadsføring
For å marknadsføre Made in America deltok Karen og Richard Carpenter i fleire prateprogram i 1981, mellom anna Good Morning America den 10. august og The Merv Griffin Show den 2. oktober, der dei framførte «(Want You) Back in My Life Again».
Binderstranda
Binder Beach er ei morenestrand inst i Right Whale Bay på nordkysten av Sør-Georgia. Namnet finst på eit kart basert på ei kartlegging av Discovery Investigations i 1930.
Danningsreise
Danningsreisa, òg kalla The Grand Tour, har til formål å utvikle personlegdomen ved å gje den reisande innnsikt i og forståing av andre kulturar. Danningsreiser er gjerne langvarige reiser på månader, halve eller heile år. Opphavleg var slike reiser ein del av utdanninga til den europeiske overklassa og skriv seg tilbake frå kring 1660. Òg i den dansk-norske statsforvaltinga (1660-1814) var danningsreisene ein del av utdanninga til dei høgare embetsmennene.
I relasjon til kunst virkar danningsreisa slik at kunstnarar kan bli inspirert til nye metodar som kan nyttast i arbeidet. Vidare kan vedkomande studere museum, kunstsamlingar, bibliotek og teater i andre land.
Den klassiske danningsreisa til den europeiske adelen, «Grand Tour», tok i hovudsak slutt med den franske revolusjonen, men reisene har teke nye former og er på 1900-talet vorte utvikla til turisme. Omgrepet Grand Tour eksisterer enno som ei nemning for større sportsbilar (GT).
I nyare tid har interrailreiser og jorda rundt-reiser fått ei nærskyld rolle som danningsreiser for ungdom.
Bakgrunnsstoff
Grand tour
Rufisque
Rufisque er ein by i Senegal som hadde 490,694 innbyggjarar i 2013. Han ligg i Rufisque departement i regionen Dakar, 25 kilometer aust for Dakar. Han er no rekna som ein forstad til Dakar.
Rufisque ligg på halvøya Cap-Vert vest i Senegal, ved Atlanterhavet. Han var opphavleg ein fiskarlandsby som heitte Tenguedj (volof Tëngéej). Staden fekk større tyding på 1500-talet som den viktigaste hamnebyen til kongeriket Cayor. Portuguisarar som kom hit kalla staden Rio Fresco, som tyder 'ferskvasselv'. Dette gav opphav til namnet Rufisque.
Holevik skule
Holevik skule var ein skule i Askvoll kommune frå 1916 til 1956. Han ligg i Holevik, nær Stavenes, ytst i Stongfjorden. Skulen er i dag museum og er ått av Kystmuseet i Florø. Inne er det no plassert utstyr frå Den andre verdskrigen; mellom anna eit hakekrossflagg, ei flyvengje og andre flydelar, sjøkart, radioar og ein straumaggregator brukt på Stavenes av agentane. I tillegg står pultane framleis att frå tiden då bygget vart brukt som skule.
Lock Me In
«Lock Me In» (norsk 'sperr meg inne') er ein song frå 2022 som vart framført av det georgiske progressiv rock-bandet Circus Mircus. Songen vart gjeven ut 9. mars 2022 på YouTube-kanalen til bandet. Songen var det georgiske bidraget i Eurovision Song Contest 2022 i Torino i Italia.
Veldig låg frekvens
Veldig låg frekvens (VLF) er elektromagnetisk stråling i området mellom 3 og 30 kHz.
VLF-bandet nyttast mellom anna for å sende meldingar til neddykka ubåtar.
Noregs einaste VLF-stasjon finst i Novika i Gildeskål, NATO driv tilsvarande anlegg i Tyskland og Italia. Dei krypterte meldingane kan sendast med snøggleik på opptil 50 bits i sekundet.
Installasjonskunst
Installasjonskunst, eller berre installasjon, er nemninga på ein kunstnerisk sjanger som er kjenneteikna av at kunstnaren nyttar ulike gjenstandar som i seg sjølv ikkje treng å vere kunstverk (måleri, skulptur og liknande), men til dømes meir eller mindre omarbeidde gjenstandar frå dagleglivet, frå naturen eller frå skrothaugane, for å lage ei romleg samansetting og samanblanding som er egna til å gje tilskodarane kunstopplevingar ved hjelp av dei assosiasjonane som samansettinga av gjenstandane fører til.
Eit kunstverk av denne typen, som vert kalla ein installasjon, er ofte laga spesielt til det aktuelle utstillingsrommet eller den aktuelle utstillingsstaden, og spelar gjerne på den samverknaden som den aktuelle staden og sjølve verket har på publikum. Verket kan difor ofte ikkje flyttast utan vidare, men må tilpassast eller lagast om att dersom det skal synast fram ein annan stad. I mange høve kan dessutan materiala i verket vere av ein slik art at det må lagast om att om det skal synast fram på ein annan stad.
Lock Me In
Om songen
Fyrst i mars 2022 vart songtittelen kunngjord. Songen og musikkvideoen skulle eigentleg hatt premiere 10. mars, men planen vart endra på grunn av den russiske invasjonen av Ukraina. I staden slapp gruppa lydsporet til songen, med ein svart bakgrunn i staden for videoen. Videoen vart sloppen seinare i mars 2022.
Installasjonskunst
Installasjonskunst i ulike former og med ulike uttrykk har frå 1950-1970-talet og framover vore stendig meir dominerande på kunstutstillingar.
Lock Me In
Eurovision Song Contest
«Lock Me In» var det georgiske bidraget i Eurovision Song Contest 2022 i Torino. Han deltok i den andre semifinalen torsdag 12. mai, der han enda på 18. og siste plass. Sidan songen ikkje var blant dei ti beste i semifinalen, kvalifiserte han seg ikkje til finalen laurdag 14. mai. Dette var tredje gang Georgia endte sist i en semifinale.
Böyük Zirə
Böyük Zirə, òg kjend som Nargin, er ei folketom øy utanfor Bakubukta i Aserbajdsjan.
Nargin er ein del av Bakuøyane, som elles består av øyane Dasj Zira, Kitsjik Zira (Qum eller Sandøya), Zenbil, Sangi-Mugan, Tsjikil, Qara Su, Khara Zira, Gil, Ignat Dasj og nokre mindre øyar.
Nargin er den største øya som skil Bakubukta frå havet sør for Absjeronhalvøya. Øya er 3,1 km lang og opp mot 900 meter brei. Nordvestsida av øya er vertikal og bratt. Det er lite vegetasjon på øya.
Kaspisk sel, stør, og fleire typar fugl som krikkand, gråmåse og lappdykkar.
Historia
Eit fyr med roterande lys vart bygd på øya i 1814. Øya var tidlegare nytta som sovjetisk militærbase og mange marinefartøy ligg søkkte på nordsida av øya.
The Road to El Dorado av Elton John
The Road to El Dorado var eit filmmusikkalbum av Elton John og tekstforfattar Tim Rice, med bidrag frå Hans Zimmer, for animasjonsfilmen The Road to El Dorado.
Khantiar
Khantiar (i eldre litteratur ostjakar) er ei urfolksgruppe frå Sibir i Russland. Dei lever hovudsakleg i den sjølvstyrte regionen Khanty-Mansia, der det også bur mange mansiar. I denne regionen har språka deira khanti og mansi status som offisielle språk saman med russisk.
The Road to El Dorado av Elton John
John og Rice hadde tidlegare samarbeidd på filmmusikken til The Lion King, ein annan animasjonfilm. Zimmer hadde tidlegare komponert musikken til The Prince of Egypt.
Khantiar
I den russiske folketeljinga frå 2010 var det 30,943 personar som identifiserte seg sjølv som khantiar. Av desse budde 26,694 i Tjumen oblast, og av desse igjen heldt 17,128 til i Khanty–Mansia og 8,760 i Jamalo-Nenets okrug. 873 budde i nabooblasten Tomsk, og 88 i Republikken Komi.
The Road to El Dorado av Elton John
Songen «Someday Out Of The Blue» vert spelt under rulleteksten til filmen.
Backstreet Boys song korvokal på «Friends Never Say Goodbye», men vart ikkje tilskriven for dette på grunn av kontraktsproblem.
Polkagris
Polkagris er ein type godteri som består av vatn, sukker, peparmynteolje, glukose og eddik. Den klassiske varianten er raud-og-kvitstripa drops.
Ein framstiller dei stripa dropsa ved å rulla ut lengder av ein kvit og ein raud sukkermasse. Deretter tvinnar ein ei kvit lengd og ei raud lengd saman, og kappar den tvinna lengda opp i mindre bitar.
Soge
Den første som laga polkagrisar var svenske Amalia Eriksson som i 1859 fekk løyve av magistraten i Gränna til å skipa sukkerbakeri og til å laga drops. Namnet kjem av den store populariteten i samtida til den nye dansen polka, medan gris var eit vanleg namn på godteri. Eriksson var opphavleg ei fattig enkje, men blei rik på verksemda. VM i polkagrislaging blei halde i Gränna kvart år frå 1994 til 2014.
Polkagrisar er ofte knytte til jul. Dette kjem truleg av ei samanknyting med ein utbreidd amerikansk juletradisjon med å henga opp raud-og-kvitstripa dropsstenger forma som spaserstokkar, såkalla «candy canes», som julepynt.
Valichanovtoppen
Valichanovtoppen er eit fjell (2,800 moh) standing 1 nautisk mil (1,9 km) nordvest for Miražtoppen i Søre Petermannkjeda i Wohlthatmassivet. Det vart oppdaga og kartlagd frå flyfoto av Den tyske antarktisekspedisjonen, 1938-39. Det vart kartlagd frå flyfoto og landmålingar av den norske antarktisekspedisjonen, 1956–60, og vart kartlagd på ny av Den sovjetiske antarktisekspedisjonen, 1960–61, og kalla det opp etter den russiske geografen Tsjokan Valikhanov (1935–65).
Ganei Am
Ganei Am (hebraisk skrift גני עם, גַּנֵּיעָם, tyder 'folkehagane') er ein moshav sentralt i Israel. Han ligg på Sharonsletta nær Hod HaSharon og høyrer til Drom HaSharon regionale kommune. Moshaven dekkjer 350 dekar og i 2006 hadde han eit folketal på 229.
Neápoli i Levkosía
Neápoli (gresk Νεάπολη, tyrkisk Yenişehir) er ein bydel i byen Levkosía i distriktet Levkosía i Republikken Kypros. Bydelen ligg nordvest i byen og grensar i nord til busetnaden Trákhonas.
Etter den tyrkiske invasjonen i 1974 har området vore utanfor kontroll frå styresmaktene, frå 1983 administrert av Den tyrkiske republikken Nord-Kypros som ein del av Lefkoşa (Nord-Levkosía).
Ved folketeljinga i 2011 var området delt i tre bydelar:
Shagnasty Island
Shagnasty Island er ei lita, klipperik og isfri øy som ligg 500 m vest for Lenton Point nord i Clowes Bay, like utanfor sørkysten av Signy Island i Sør-Orknøyane. Ho vart grovt kartlagd i 1933 av eit lag frå Discovery Investigations, og kartlagd i 1947 av Falkland Islands Dependencies Survey (FIDS). Namnet vart gjeven av FIDS og kjem av den vemmelege forfatninga øya hadde på grunn av ein stor koloni knoppskrav (blue-eyed shag på engelsk).
Datolitt
Datolitt er eit fargelaust til svakt farga mineral som mellom anna opptrer i holrom i basalt saman med zeolittar og på hydrotermalgangar (til dømes Kongsberg). Først skildra av J. Esmark i 1806, frå ein skarnførekomst ved Arendal. Kjemisk er datolitt eit hydroksylhaldig kalsiumborosilikat, CaBSiO4(OH), som krystalliserer monoklint. Einskilde varietetar har ein korna karakter, som har gjeve opphav til namnet.
Svenska skidspelen 1996
Svenska skidspelen 1996 vart avvikla i Falun frå fredag 8. til onsdag 13. mars 1996.
Vahselbreen
Vahselbreen er ein isbre på nordvestsida av Heardøya i det sørlege Indiahavet. Han flyt vest og ut i South West Bay, mellom Erratic Point og Cape Gazert. Like nord for Vahselbreen ligg Schmidtbreen, som endar mellom Mount Drygalski og North West Cornice. Sør for Vahselbreen ligg Allisonbreen, som endar sør for Cape Gazert, som skil Allisonbreen frå Vahselbreen.
Svenska skidspelen 1996
10 km fristil
Dato: 9. mars
Vahselbreen
Vahselbreen vart kartlagt i 1902 av Den tyske antarktisekspedisjonen under Erich von Drygalski. Menn vart sett i land nær Atlas Cove den 3. februar 1902. Drygalski kalla breen opp etter Richard Vahsel, ein offiser blant mannskapet som gjekk i land frå Gauss-ekspedisjonen. Vahsel vart seinare kaptein på Wilhelm Filchner sin «Deutschland». Han døydde i august 1912 medan «Deutschland» dreiv i isen.
Svenska skidspelen 1996
10 km fristil
<br style="clear:both" />
Jaktstart (10 km + 15 km)
Dato: 10. mars
<br style="clear:both" />
Kombinert
Dato: 8./9. mars
<br style="clear:both" />
Hopprenn
Dato: 13. mars
<br style="clear:both" />